Основна школа ,,Бранко Радичевић''

Вранеши

Подсетник за наставнике ОШ ,,Бранко Радичевић'' Вранеши

Глобалне планове и оперативни план за **септембар ,** потребно је доставити стручном сараднику **одштампане и потписане** , најкасније до 09.09.2019.

**-Глобални план за други,трећи, седми и осми разред :**

На насловној страни, поред назива предмета, годишњег фонда и типологије часова потребно је да буду истакнути **циљеви и задаци предмета.** Резултате иницијалних тестирања користити за дефинисање наставне ситуације у годишњем плану рада наставника.

-**Оперативни планови** – предају се за сваки месец, до 25. у месецу за наредни месец.

Препорука за писање опреативних планова: Избегавати употрбу термина ,,уводни час'' за први час у септембру, избегавати писање скраћеница за означавање облика и метода рада, планирати различите облике рада, планирати методе ефикасне у односу на циљ часа, водити рачуна о равномерном смењивању типова часа; навести обавезно податке о корелацијама и иновацијама.

- Потребно је да постоји листа стандарда за наставни предмет ( за предмете за које су прописани ), као и описани начин остваривања стандарда у оквиру датог плана рада као и начин провере њихове остварености.

-Оперативне планове допунске, додатне,слободних активности, секција – у разредној настави израђује учитељ за своје одељење, у предметној настави израђује наставник према решењу о 40-часовној радној недељи за свако одељење у коме се остали облици рада реализују.

**Глобални и оперативни планови рада за први други, пети и шести разред** изађују се према обрасцима који су дати на сајту школе – Глобални план садржи наставну ситуацију, неопходне уџбенике и приручнике, глобални план наставе и учења,очекиване **исходе** за сваку наставну тему. Оперативни план садржи : Наставне теме распоређене по месецима, дефинисане исходе, наставне јединице, типове часова и евалуацију квалитета испланираног,као и напомене у вези са месечном реализацијом.

- **Списак постојећих наставних средстава**

- **План припреме ученика осмог разреда за полагање ЗИ**,- односи се на наставнике математике, српског језика, биологије, историје, хемије, физике и географије који реализују наставу у осмом разреду.

- **План угледних часова** ( најмање два угледна часа током школске године)- по изради предати руководиоцу свог актива, а благовремено доставити члановима комисије за израду ГП

- **План реализације часова предметне наставе са ученицима четвртог разреда-** у договору са учитељима четвртог разреда

- **План писмених провера знања** – у разредној настави сваки одељењски старешина за своје одељење, у предметној настави сваки наставник за сва одељења у којима предаје – потребно је направити јединствени распоред за свако школско место најкасније до краја друге седмице септембра.

**За одељењске старешине:**

-Потребно је израдити план рада часова одељењског старешине , где је потребно планирати часове посвећене примени Општег протокола ЗЗЗН , са најмање два часа посвећена превенцији дигиталног насиља

- План сарадње са родитељима – распоред пријема родитеља, термини ,,отворених врата'' би требало да буду истакнути на видном месту; осмислити план активности у којима родитељи могу учествовати као сарадници.

У Вранешима Стручни сарадници Светлана Марковић и Милена Миладинов

15.08.2019.

Директор школе

/\_\_\_\_\_\_\_\_\_\_\_\_\_\_\_\_/

Срећко Ваљар